Όλα είναι θολά.
Μια θαμπή, τρελή θολούρα.
Προσπάθησε, Μαξίν.
Μόνο αυτό κάνω.
Το μόνο που ήθελα ήταν να ανήκω κάπου.
Να είμαι κάποια στον κόσμο.
Αλλά υπάρχει μια παγίδα όταν μια γυναίκα θέλει να γίνει κάποια.
Η παγίδα είναι όλοι οι άλλοι.
ΒΑΣΙΖΕΤΑΙ ΣΤΟ ΒΙΒΛΙΟ ΤΗΣ ΖΙΛΙΕΤ ΜΑΚΝΤΑΝΙΕΛ
ΠΑΛΜ ΜΠΙΤΣ, 1969
Ήταν η αρχή της σεζόν.
Εκείνοι οι συναρπαστικοί μήνες όπου οι πιο πλούσιοι πάνε στο Παλμ Μπιτς,
συναναστρέφονται και τρώγονται μεταξύ τους.
Το θέμα είναι ποιος με δάγκωσε εμένα.
Ήταν...
η Έβελιν Ρόλινς;
Η αυτοανακηρυχθείσα βασίλισσα
και φανατική μαχήτρια στον πόλεμο ενάντια στον παιδικό καρκίνο;
Η καμπάνια της την έκανε σούπερ σταρ.
ΚΑΡΚΙΝΟΣ ΠΑΙΔΙΑΤΡΙΚΟ ΙΝΣΤΙΤΟΥΤΟ
Εθελόντρια της χρονιάς εννιά συνεχόμενα χρόνια.
Είμαι μια ταπεινή εθελόντρια.
ΕΘΕΛΟΝΤΡΙΑ ΤΗΣ ΧΡΟΝΙΑΣ
Ή μήπως η Ντάινα Ντόναχιου;
ΝΕΑ ΒΑΣΙΛΙΣΣΑ ΣΤΗΝ ΠΟΛΗ;
Η γυναίκα του πρέσβη.
Καλή σου μέρα.
Τα λέμε στον όμιλο.
Ήταν έτοιμη να εκθρονίσει την κα Έβελιν...
αν δεν την κυρίευε η λίμπιντο.
Μπορούσε να είναι οποιαδήποτε κυρία από τη Shiny Sheet.
Η χήρα, που ήταν ζωηρή και ζαλισμένη σαν ένα ποτήρι σαμπάνια.
́Η η κληρονόμος της ζάχαρης με τα 30 εκατομμύριά της
και τον μαφιόζο σύζυγο;
Υπάρχει μια παλιά έκφραση εδώ που λέει "Όταν πρωτοέρχεσαι στο Παλμ Μπιτς,
πιστεύεις ότι είσαι ο μεγαλύτερος και πιο πλούσιος,
μέχρι να συνειδητοποιήσεις ότι είσαι ο νεότερος και πιο φτωχός".
Ήμουν μόνο δύο βδομάδες στο Παλμ Μπιτς.
Αλλά ήξερα ήδη ότι το Παλμ Ρουαγιάλ, ο πιο κλειστός όμιλος του κόσμου,
ήταν το μέρος όπου ανήκα.
Κι ας με δάγκωναν όσο ήθελαν.
Το γκρασχόπερ σας.
Βρήκατε το λικέρ κακάο τελικά.
Στείλαμε κάποιον να φέρει.
Αυτό θα πει υπερβάλλων ζήλος.
Περίμενε. Δεν θες να υπογράψω;
Ορίστε;
- Καρφώθηκα; - Κάπως.
Δεν θα το πιστέψετε.
Ο Πέρι είπε ότι οι γυναίκες εισέβαλαν στην Αίθουσα Δρυός
κι απαίτησαν ένα τραπέζι.
Είναι γεύμα μόνο για άντρες.
Είμαι υπέρ του διαχωρισμού φύλων.
Ιδιωτικοί χώροι για τα ιδιωτικά μας.
Αν έτσι είναι ο γυναικείος κόσμος το 1969,
φαντάζεστε τι θα φέρει το 1970;
Κομμουνιστές.
Κυρίες μου, μια χώρα μπορεί να κατακτηθεί. Τίποτα όμορφο δεν είναι ασφαλές.
Το Παλμ Μπιτς είναι το τελευταίο καταφύγιο της Αμερικής.
Αν πέσει κι αυτό, θα πάω στο Κάπρι κι η χώρα μπορεί να με ξεχάσει.
Αναπολώ μια εποχή ευγένειας,
όπου η ικανότητα μιας γυναίκας να ταπεινώνεται δεν ήταν ατελείωτη.
Ισχύει.
Η κυρία Νίξον είπε ότι οι γυναίκες έχουν ήδη ίσα δικαιώματα.
Απλώς πρέπει να τα εξασκήσουν.
Ακριβώς. Ξέρατε ότι ήταν δασκάλα;
Ναι, η Πατ Νίξον.
Πριν γίνει Πρώτη Κυρία. Ήταν δασκάλα.
Συναρπαστικό.
Ανήλθε από αυτήν την ταπεινή θέση κι έφτασε στον Λευκό Οίκο.
Με εντυπωσιάζει, κυρία Ρόλινς.
Ξέρετε το όνομά μου.
Φυσικά. Είστε στη Shiny Sheet.
Όλες σας.
Διαβάζω για σας κάθε μέρα. Σας νιώθω σαν οικογένεια.
Η κυρία Ντέιβιντσολ.
Η κυρία Ντόναχιου.
Η κυρία Κίμπερλι-Μάρκο.
- Εμείς δεν σας ξέρουμε. - Είμαι η Μαξίν Σίμονς. Χαίρω πολύ.
- Μήπως σας διακόπτω; - Βασικά...
Μου άρεσε πολύ αυτό που είπατε για τον θάνατο της ευγένειας. Θρηνώ.
Ζούμε σε εποχή γεμάτη οπορτουνισμό.
Συμφωνώ.
Πού είχαμε μείνει;
Κυρίες μου, ας πιούμε για να γιορτάσουμε την αγαπημένη μας Ντάινα.
Χάρηκα.
Στην εθελόντρια της χρονιάς, φίλη μας και χειρότερο εχθρό του παιδικού καρκίνου.
Κοκκινίζω, Έβελιν.
Ποιος θα σου ράψει την τουαλέτα;
Ο Γκρέιμαν για τον Ceil Chapman.
Αλλά δεν έχει να κάνει με το φόρεμα ή το πάρτι. Δεν είναι δική μου βραδιά.
Είναι του καρκίνου.
Ναι.
Για να είμαι ειλικρινής, πίστευα ότι θα ήταν
η χρονιά της Έβελιν. Πάλι.
- Όλες το πιστεύαμε. - Ίσως δεν είμαι εθελόντρια της χρονιάς...
αλλά αυτό μου αφήνει χώρο να κυνηγήσω κάτι υψηλότερο.
Nαι.
- Άλλο ποτό; - Ξέρεις ότι θέλω.
Eυχαριστώ.
ΕΛΑ ΜΑΖΙ ΜΟΥ. ΤΩΡΑ.
Να τελειώσω το ποτό μου;
Ο ευγενικός κύριος έκανε τόσο κόπο να βρει λικέρ κακάο.
Θα σας επιτρέψω να κρατήσετε την αξιοπρέπειά σας άλλα 4 δευτερόλεπτα.
Μετά ο ευγενικός κύριος θα σας πετάξει έξω.
Είναι βετεράνος της Κορέας. Κάνει διάφορα.
Σας ευχαριστούμε για τις υπηρεσίες σας.
Πώς περάσατε την ασφάλεια;
Μπήκα από πίσω.
Δεν υπάρχουν πόρτες στην πίσω πλευρά.
Δεν είπα ότι μπήκα από την πόρτα.
- Από τον τοίχο μπήκα. - Πολύ αθλητικό.
Η αθλητικότητά μου είναι μόνο ένα από τα πολλά θετικά στοιχεία μου
που θα με έκαναν ιδανική προσθήκη στα μέλη του Παλμ Ρουαγιάλ.
Δεν θα γίνετε ποτέ μέλος του Παλμ Ρουαγιάλ.
Είναι ψηλά ο πήχης. Το ξέρω.
Μα θα τον φτάσω αν μου δώσετε την ευκαιρία.
Όπως ξέρετε, για να ξεκινήσει η διαδικασία εισδοχής,
πρέπει να με προτείνει άλλο μέλος.
Πώς θα το πετύχω αν δεν ξέρω κανέναν;
Είμαι πολύ καλός άνθρωπος,
καινούργια στο Παλμ Μπιτς και θέλω να κάνω φίλους.
Ο όμιλος αντιπροσωπεύει την ασφάλεια σε έναν κόσμο που αλλάζει ταχέως,
ενσωματώνοντας ό,τι μας είναι ιερό.
Την εκλεπτυσμένη συντροφικότητα, τον σεβασμό και τη βαθιά πεποίθηση
ότι η ομορφιά δεν έχει πεθάνει.
Εντάξει. Σηκωθείτε.
Ο Ρόμπερτ θα σας φωτογραφίσει.
Δεν θα το μετανιώσετε.
- Ελάτε. - Το υπόσχομαι! Ευχαριστώ!
- Ελάτε, πάμε. - Σας ευχαριστώ! Εδώ;
Θεέ μου. Είναι πολύ συναρπαστικό. Εντάξει.
Όχι. Περίμενε. Μήπως έτσι;
H αίθουσα χορού.
ΝΑ ΜΗΝ ΜΠΟΥΝ
Πολύ μεγαλύτερη από τις φωτογραφίες. Σε αυτήν την πίστα
η Μάρτζορι Μέριγουεδερ Ποστ αρνήθηκε το φλερτ του Τζόσεφ Κένεντι,
πατέρα του εκλιπόντος προέδρου.
Απίστευτο.
- Από δω, παρακαλώ. - Ωραία μυρίζει.
- Φτιάχνουν κρούστα από κρακεράκια; - Προζύμι.
Καλή σας μέρα, φίλοι μου.
Εντάξει. Καλά. Τα ξαναλέμε.
- Ελπίζω πως όχι. - Ρόμπερτ, δεν γνωριστήκαμε πολύ.
Από τα καλλιστεία,
διατηρώ μια στάση ανελέητης αισιοδοξίας.
Όταν πήγαινα σε καλλιστεία,
οι άλλες διαγωνιζόμενες πάντα με υποτιμούσαν.
Το ίδιο φαινόταν να συμβαίνει και σε όλο το Παλμ Μπιτς.
Οι κυρίες που κυβερνούσαν τα πάντα διαγωνίζονταν για έναν τίτλο.
Βασίλισσα της σεζόν.
Σύντομα θα με αγαπούσαν.
Σύντομα αυτές οι μετρ των χρημάτων θα έβλεπαν την αξία μου
και θα επιβεβαίωναν αυτό που ήξερα.
Ότι ανήκα εκεί.
Πρέπει απλώς να πιστέψεις ότι το μονοπάτι προς τη δόξα θα αποκαλυφθεί
αν παραμείνεις αποφασιστικά αισιόδοξος.
ΝΤΕΣΤΙΝΙ ΒΙΣΤΑΣ
Χαίρομαι πολύ που φοράμε το ίδιο νούμερο, Νόρμα. Αυτό έκανε θραύση.
Μακρύ εμπριμέ με ορτανσίες. Θα το τολμούσα;
Θα το τολμήσω.
Έχεις εντυπωσιακά μπιχλιμπίδια, Νόρμα.
Τσάντες.
Κροκό τσαντάκι Gucci. Μπορώ; Ναι, μπορώ.
Είσαι πολύ καλή μαζί μου, Νόρμα.
Θα σ' τα επιστρέψω μέχρι αύριο. Καίει ο τόπος σήμερα.
Η κυρία στο δελτίο καιρού είπε ότι τηγανίζεις αυγό στην άσφαλτο.
Ίσως το δοκιμάσω.
Εντάξει.
Θα σε κάνω πολύ περήφανη.
Ξεκουράσου. Εντάξει.
Είναι αλήθεια ότι τώρα μένω σε λιγότερο πολυτελή καταλύματα.
Αλλά αυτή ήταν μια προσωρινή βάση επιχειρήσεων
μέχρι να συναντήσω το πεπρωμένο μου.
...επείγον πρόβλημα. Ο πόλεμος στο Βιετνάμ.
Απ' όταν ανέλαβα πριν 4 μήνες, έχω δώσει τον περισσότερο χρόνο
και την περισσότερη ενέργεια στο πώς θα έρθει η ειρήνη στο Βιετνάμ.
Ξέρω ότι κάποιοι πιστεύουν
πως θα έπρεπε να είχα λήξει τον πόλεμο μετά την ορκωμοσία.
Θέλω να τελειώσει.
Ο αμερικανικός λαός...
Προσπάθησα να παρουσιάσω τα γεγονότα με απόλυτη ειλικρίνεια
και θα συνεχίσω να το κάνω στις αναφορές μου προς τον λαό.
Ευχαριστώ.
Γεια σου! Έχεις ένα λεπτό για το φύλο σου;
Συγγνώμη, πώς είπατε;
Ίσως το έχεις ακούσει,
αλλά συμβαίνουν κοσμοϊστορικές αλλαγές και είσαι κομμάτι τους.
Είμαι η Λίντα Σο.
Μαξίν.
Ναι, είσαι.
Ανήκω σε μια ομάδα γυναικών
που αφυπνίζει τη συλλογική συνείδηση σχετικά με τη γυναικεία αλληλεγγύη.
- Μ' αρέσει αυτό. Αλλά... - Ναι.
έχω ραντεβού για νύχια.
Θα ήθελα δυο λεπτά να σε ρωτήσω κάποια πράγματα για σένα.
- Για μένα; - Ναι.
Εντάξει, λέγε.
Εργάζεσαι, Μαξίν;
- Θεέ μου, όχι. - Θες να εργαστείς;
Όχι βέβαια.
Σύμφωνα με έρευνες, γυναίκες που μένουν σπίτι υποφέρουν από θλίψη.
Κρύβουν το άγχος και την απελπισία τους με ένα χαμόγελο,
ενώ μέσα τους πεθαίνουν.
Δεν πεθαίνω μέσα μου.
Έχεις ακουστά το πρόβλημα που δεν έχει όνομα;
- Αφού δεν έχει όνομα, όχι. - Το εντόπισε η Μπέτι Φριντάν.
Δυστυχισμένες γυναίκες έχουν πείσει τον εαυτό τους
ότι δεν πρέπει να έχουν φιλοδοξίες έξω από το σπίτι τους.
Ορίστε. Μια πρόσκληση στη συγκέντρωση της Πέμπτης.
Να έρθεις.
"Δικά μας Κορμιά, Δική μας Υπόθεση".
Είναι βιβλιοπωλείο. Ασφαλής χώρος, που ενθαρρύνει τους αδικημένους.
Τις γυναίκες, τις έγχρωμες γυναίκες, τις αυτόχθονες γυναίκες
και κάθε είδους σεξουαλική προτίμηση.
Εκτιμώ το λογύδριό σου.
Απλώς, ξεκινά η σεζόν των δωρεών και είμαι πολύ απασχολημένη.
Μαξίν!
Δεν γνωρίζεις ότι οι γυναίκες παλεύουν για το δικαίωμά τους να υπάρχουν;
Ειλικρινά, σε βρίσκω λίγο μελοδραματική και κάπως θρασεία.
Φαίνεσαι καλοταϊσμένη, και το λέω με την καλή έννοια.
Προφανώς είσαι μορφωμένη. Και είσαι Αμερικανίδα.
Θες να σου πω τι βλέπω όταν σε κοιτάζω;
Βλέπω μια δραστήρια γυναίκα
που την περιορίζει μόνο η έλλειψη φαντασίας για τον εαυτό της.
Ελπίζω, όμως, το πάρτι σας να είναι υπέροχο. Ειλικρινά.
Τι χρώμα βάζεις όταν σε τιμούν για τον εθελοντισμό;
Όταν όλη η πόλη πίνει προς τιμήν σου;
Τι χρώμα είναι το φόρεμα;
Δεν έχω βρει ακόμα. Απλώς σκέφτομαι δυνατά, Μίτσι.
Σε πολλές αρέσει το ροζ του Ζίμπαλιστ. Για ροζ, είναι αρκετά ουδέτερο.
Μ' αρέσει. Ας το δοκιμάσουμε.
Είδες τη Shiny Sheet σήμερα;
Έλεγε "Η Έβελιν Ρόλινς θα κυριεύσει την πόλη, παρά τις ατυχίες".
Δεν διαβάζω πολύ.
Μίτσι, με απογοητεύεις. Δεν θες κάποτε να μεγαλώσεις και να μη δουλεύεις;
Θα γίνω μοντέλο. Τα ελεύθερα Σάββατά μου πηγαίνω στο Μπάρμπιζον.
Μόνο μην καταχρεωθείς για τις σπουδές σου.
Πες μου ότι δεν μ' αγαπάς.
Είναι η τιμώμενη εθελόντρια σε κουβανέζικο εστιατόριο.
Τι στο καλό κάνει η Ντάινα Ντόναχιου στο δυτικό Παλμ Μπιτς;
Τι λες να συζητούν;
Φαίνεται καθαρά για ερωτικό καβγαδάκι.
Πού το ξέρεις;
Είδες πώς πέταξε την καρέκλα; Αυτό θα πει πάθος.
Να τος. Φεύγει έξαλλος. Δεν είναι καλό αυτό.
Κοίτα την. Είναι καταρρακωμένη.
Καταρρέει, στηρίζεται στο αμάξι.
Μίτσι, αυτό είναι ένα άνοιγμα στο μονοπάτι για την προσωπική δόξα.
Η καημένη η Ντάινα ήταν απελπισμένη.
Δεν μπορούσα να την πλησιάσω έτσι, σαν ξένη.
Βέβαια πονούσε.
Μα αν εξέθετα δημόσια την ευαισθησία της,
δεν θα με εμπιστευόταν ποτέ.
Έπρεπε να γίνει με πολλή προσοχή.
Οι συστάσεις, διακριτικές.
Θεούλη μου! Αμάν...
Είστε καλά; Εγώ φταίω.
Όχι, είμαι μια χαρά. Μια γρατζουνιά είναι μόνο.
Μια γρατζουνιά; Σας βαθούλωσα τον προφυλακτήρα.
Αφήστε με να πληρώσω τη ζημιά.
Όχι, δεν το δέχομαι.
Έχουμε ξανασυναντηθεί, έτσι; Η κυρία Σίμονς δεν είστε;
Ναι.
- Θα ένιωθα πολύ καλύτερα αν παίρνατε... - Όχι.
Θέλετε να με κεράσετε φαγητό;
- Αιμορραγείτε στο μέτωπο. - Τι;
- Να καλέσουμε ασθενοφόρο. - Όχι. Δεν θέλω να γίνω θέαμα.
Μήπως να με πάτε απλώς στα επείγοντα;
Θα κάνω κάτι καλύτερο, θα σας πάω στον προσωπικό μου ιατρό.
Αν επιμένετε.
Καταπληκτικό που κατάφερες να με δουν τόσο γρήγορα. Το εκτιμώ πολύ.
Είναι το λιγότερο. Με τον δρα Πρέσκοτ είμαστε στο συμβούλιο παιδικού καρκίνου.
Οι οικογένειές μας γνωρίζονται εδώ και 75 χρόνια.
Η γιαγιά μου είναι συγγενής με τη θεία του.
Φοβερή σύνδεση.
Εσύ έχεις οικογένεια, Μαξίν;
Ναι, τον σύζυγό μου.
Είναι πιλότος.
Βραβευμένος αεροπόρος, γνωστός στους κύκλους των πιλότων.
Κληρονόμος μιας περιουσίας σε πλαστικά και στοματικά διαλύματα.
Και τα δύο;
Μόνο μια οικογένεια δραστηριοποιείται και στα δύο αυτά.
Είναι Ντέλακορτ;
Ναι, είναι.
- Αυτό έπρεπε να πεις πρώτο. - Είμαι νέα στο Παλμ Μπιτς.
- Το κατάλαβα. - Δεν ήθελα να φανώ κακόγουστη.
Κι εγώ μόνο τρεις σεζόν είμαι εδώ.
Και δες πόσο μακριά έφτασες. Σε τιμούν ήδη.
Ήταν απότομη άνοδος.
Τι θα έλεγες να πάμε για μια σαλάτα μετά;
Θα ήθελα να σε ρωτήσω πολλά για ενδεχόμενη εισδοχή στον όμιλο.
Μαξίν, να μιλήσω ειλικρινά; Νιώθω άθλια για τη θέση στην οποία σε έφερα.
Αλλά φοβάμαι ότι δεν είναι γραφτό να γίνουμε φίλες.
- Γιατί; - Απλώς δεν θα ήταν αποδεκτό κοινωνικά.
Υπάρχει μοναξιά όταν είσαι καινούργια. Το ξέρεις.
Αν σε υποστηρίξω, η μύηση είναι 30.000 δολάρια
και μετά 500 κάθε μήνα.
Πες μου αλήθεια, έχεις τόσα χρήματα, Μαξίν;
Προσβάλλομαι λίγο.
Μαξίν! Το τσαντάκι σου είναι από την κολεξιόν του 1960 της Gucci.
Είναι πολύ όμορφο, σίγουρα ποιοτικό, αλλά σε προδίδει.
Ντάινα!
Σε τι οφείλω την τιμή, μικρή;
Γεια σου, Πέρσι! Η Μαξίν δεν νιώθει πολύ καλά μετά από ένα μικρό τρακάρισμα.
Για να δούμε.
Τι έγινε, γλυκιά μου;
Η Ντάινα έπεσε πάνω στο Belvedere μου.
Ντάινα;
- Ήσουν κι εσύ στο ατύχημα; - Ναι.
Είμαι μια χαρά.
Μόλις τελειώσω με τη Μαξίν, θα σου κάνω πλήρη έλεγχο.
- Δεν είναι ανάγκη. - Επιμένω.
Άκουσέ τον, Ντάινα. Έχει δίκιο.
Αν υπάρχει κάποια ελαφριά βλάβη στα εσωτερικά όργανά σου;
Είπα όχι.
Συμφωνώ με τη Μαξίν, Ντάινα.
- Ήρθες. Καλύτερα να είμαστε σίγουροι. - Δεν θέλω να εξεταστώ.
Θα σου δώσω ηρεμιστικό.
Δεν θέλω ηρεμιστικό. Θα ήθελα να φύγω. Μαξίν, τελείωνε, γαμώτο. Σε παρακαλώ!
Ντάινα, είσαι σε υστερία. Τώρα επιμένω να πάρεις ηρεμιστικό.
Θα το τακτοποιήσω εγώ. Όλα διορθώνονται με μια γυναικοκουβέντα.
Είσαι καλά εκεί μέσα;
Ντάινα; Καλή μου, είναι ο γιατρός σου.
Είπες ότι είναι συγγενής. Γιατί δεν τον αφήνεις να σε εξετάσει;
Νιώθω ότι αυτό το ξέσπασμα δεν έχει να κάνει με το ατύχημα.
Όχι.
Είμαι φοβερή ακροάτρια.
- Είσαι πολύ ευγενική, μα... - Όχι, άκου... Ντάινα.
Δεν ξέρω αυτούς που ξέρεις εσύ.
Αν έχεις κάτι να βγάλεις από μέσα σου, είμαι ο άνθρωπός σου.
Άσε με να μπω.
Κοριτσάκι μου, όλα θα πάνε καλά.
Πες τα μου όλα.
Μην αφήσεις τίποτα.
Δεν μπορώ να το κρατήσω, σαφώς.
Πέρνα το ως παιδί του άντρα σου.
Αυτό έκανε η φίλη μου η Κρίσι στην Ατλάντα.
Αυτό το παιδί μπορεί να βγει λάθος χρώμα.
Είναι ένας γιατρός στο Σαν Χουάν που τακτοποιεί τέτοια θέματα.
Η φίλη μου Χέδερ Κουίνσι Μάνιπενι τον έχει χρησιμοποιήσει πολλές φορές.
Αλλά αμφισβητώ και τη διακριτικότητα και τα προσόντα του.
Και πάλι... Να η απάντησή σου.
Δεν γίνεται να εξαφανιστώ. Ο Πέρι έρχεται την Παρασκευή,
ο χορός είναι το Σάββατο και μετά δεν θα μπορώ να ξεφύγω.
Μάλιστα.
Δεν θέλω να σε πιέσω, αλλά υπάρχει κι άλλη λύση.
Κράτα το. Φύγε με τον Κουβανό σου. Τον αγαπάς.
Είναι ο τενίστας στον όμιλο, Μαξίν.
Είναι ρομαντικό.
Ρομαντικό. Άκου τι έχω μάθει για τον ρομαντισμό.
Ο πρώτος άντρας μου ήταν ένας αλήτης.
Η περιουσία του
τον έκανε ακόμα πιο αδιόρθωτο.
Κι όταν διέπραξα το ασυγχώρητο αμάρτημα να κλείσω τα 30,
βρήκε μια άλλη.
Εγώ έμεινα με ένα οροφοδιαμέρισμα στην Παρκ Άβενιου και κάμποσα χρήματα.
Και να με τώρα με τον Πέρι.
Πριν έξι μήνες έκλεισα τα 40.
Και όπου να 'ναι προβλέπω...
ότι θα προχωρήσει.
Θα με ανταλλάξει με κάποια σκανταλιάρα χήρα
που έχασε τον άντρα της σε κάποιο "τραγικό δυστύχημα με το ιστιοπλοϊκό".
Κι όταν γίνει αυτό,
ή έκταση στο Παλμ Μπιτς και η συλλογή κοσμημάτων μου θα...
μου κάνουν παρέα.
Μέχρι κάποιος άλλος γέρος πετρελαιάς αποφασίσει ότι νιώθει μοναξιά
κι ότι δεν θα τον ρεζιλεύω στα πάρτι.
Έχω αποδεχτεί τη σκέψη ότι ο γάμος μου θα αποτύχει,
αλλά ποτέ δεν θα προκαλέσω εγώ το τέλος του.
Θα έχανα τα πάντα αν το έκανα.
Βλέπεις, μόνο οι φτωχοί μπορούν να ζήσουν τον ρομαντισμό.
Αυτό ισχύει σίγουρα για μένα.
Δεν υπονοώ ότι είμαι φτωχή.
Είμαι πλούσια σε αγάπη.
Πιστεύω στην αγάπη πάνω απ' όλα.
Η αγάπη είναι ένα ψέμα.
- Όχι, δεν είναι. - Είναι.
- Δεν είναι. - Είναι.
Δεν είναι.
Να σε πάω σπίτι.
Όχι! Όχι, έχεις κάνει ήδη πολλά.
Μην ντρέπεσαι μαζί μου, Μαξίν. Ελπίζω να το έχουμε ξεπεράσει αυτό.
ΣΑΓΚΑ ΞΕΝΟΔΟΧΕΙΟ
Εδώ μένεις;
Μέχρι να ετοιμαστεί το σπίτι.
Καλά.
Ευχαριστώ, Μαξίν, για όλα σήμερα.
Να το επαναλάβουμε αύριο.
Να τρακάρουμε. Να πω σε μια ξένη τα μυστικά μου.
Να ραγίσω την καρδιά κάποιου. Δεν θέλω να τα επαναλάβω αυτά.
Μάλλον εννοούσα τα της φιλίας.
Είμαι καινούργια στην πόλη και νιώθω πάρα πολύ μόνη μου.
Είσαι πολύ καλή στο να προκαλείς αμηχανία. Να το κοιτάξεις αυτό.
Δεν ήθελα να σε φέρω σε δύσκολη θέση.
Κι όμως, να που έγινε.
Ναι.
ΔΙΚΑ ΜΑΣ ΚΟΡΜΙΑ, ΔΙΚΗ ΜΑΣ ΥΠΟΘΕΣΗ
Θα σου βρω κάτι πιο κοντά που να σε βολεύει.
Θα το κάνεις για μένα;
Ντάινα, είμαι πολύ εφευρετική. Και φοβερά διακριτική.
Η Σιμόν ντε Μποβουάρ γράφει στο Δεύτερο Φύλο
"Δεν γεννιόμαστε, αλλά γινόμαστε γυναίκες".
Με τη Λίντα ανακαλύψαμε τρεις πολιτιστικές έννοιες της θηλυκότητας.
Η γυναίκα ως κατώτερη.
Δεν αξίζει ίδιες αμοιβές γιατί είναι κατώτερη.
Την καίνε ζωντανή.
Η γυναίκα ως παθητική.
Αφήνει την πολιτική στον άντρα της και δεν κάνει τον κόπο να ξεκουνηθεί.
Αποκεφαλίζεται.
Η γυναίκα ως ένα όμορφο αντικείμενο.
Είναι το αντικείμενο του πόθου, ένα κορμί που πρέπει να λεηλατηθεί.
Αυτοκαταστρέφεται.
Ας το σκεφτούμε λίγο. Ας το αναλογιστούμε με ανοιχτά μάτια.
Κοιτάξτε μια σύντροφο. Μη φοβηθείτε να κλάψετε.
- Παραδοθείτε. - Λίντα.
Μαξίν. Γεια σου. Χαίρομαι που ήρθες.
Άκου. Μια αδερφή μάς χρειάζεται.
Είμαστε στο...
Τι υπέροχο στρώσιμο μπουφέ.
Έτσι είναι η Λίντα μας.
Κάνουμε μια τελετή
και επικοινωνούμε με τα μάτια, οπότε...
Πρέπει να κάνει έκτρωση.
Θεέ και Κύριε.
Έκανα μια φίλη, Νόρμα. Μια πραγματική φίλη.
Ανήκει στην υψηλή κοινωνία. Και μάλιστα είναι τιμώμενη.
Το πιστεύεις;
Ξέρω ότι ακούγεται αγενές όταν το λέω έτσι.
Αλλά ξέρω ότι ξέρεις πως έχω πολλή αγάπη στη ζωή μου,
πολλή αγάπη.
Αλλά η καθημερινότητα γίνεται όλο και πιο δύσκολη.
Προσπαθώ να το κάνω με χαμόγελο, Νόρμα, αλήθεια. Μα κουράστηκα.
Σταμάτα, Μαξίν! Ο οίκτος είναι για τους αξιολύπητους!
Νόρμα!
Γιατί δεν έχεις τίποτα απ' αυτήν τη δεκαετία;
Μακάρι να φορούσαμε το ίδιο νούμερο παπούτσι.
Αντέχεις, έτσι, Νόρμα;
Ειλικρινά, αποτελείς έμπνευση.
Μόνο εγώ σε επισκέπτομαι.
Τα λέμε αύριο.
Φρόντισε να τακτοποιηθεί.
Μάλιστα.
Θα ξανάρθω αύριο.
Δεν είχε ιδέα ότι την παρακολουθούσαν.
Φαινόταν τόσο... Δεν ξέρω.
Ανθρώπινη.
Κλεμμένα;
Δεν θα λείψουν σε κανέναν.
Είναι κλεμμένα;
Η οικογένεια περνά πολύ δύσκολα.
Οπότε θα τα αποχωριστεί για τη σωστή τιμή.
Σου δίνω 20 για όλα.
Είκοσι δολάρια;
Είκοσι χιλιάδες. Έχεις κι άλλα;
Η οικογένεια ζορίζεται πάρα πολύ αυτήν τη στιγμή.
Ορίστε, κυρία μου.
Ευχαριστώ.
Ένας άγγελος έπεσε στη Γη.
Ντάινα!
Γκρέιμαν. Ήρθε καμία από τις άλλες κυρίες;
Ναι. Αλλά εσύ είσαι το τιμώμενο πρόσωπο. Δεν θα σε αφήσω στο παρασκήνιο.
Η Έβελιν τι θα φορέσει;
Μανίκια.
Είσαι άθλιος, Γκρέιμαν. Η Έβελιν κάνει ό,τι μπορεί.
Ναι, έχει μείνει πίσω.
Ο άντρας της της προκάλεσε μεγάλη αναστάτωση
μπες-βγες στο άσυλο τόσα χρόνια.
Ναι. Αυτός θα τα τινάξει όπου να 'ναι.
Υπάρχουν διάφορες ευκαιρίες ανέλιξης.
Γκρέιμαν. Είπε ότι είχε βάλει στο μάτι κάτι ακόμα πιο ψηλά.
Πιο ψηλά από τον παιδικό καρκίνο είναι μόνο ο Καλοκαιρινός Χορός.
Και ξέρουμε όλοι ότι φέτος δεν θα γίνει.
Τέλος εποχής.
Δεν είναι πολύ θλιβερό;
Δεν μ' αρέσει να βιάζω τα πράγματα,
αλλά θα πάμε να συναντήσουμε μια φίλη για τσάι.
Ναι.
Να στείλω να το πάρουν την Πέμπτη;
Θα είναι έτοιμο.
Αντίο, Γκρέιμαν.
Σ' ευχαριστώ που δεν είπες τίποτα μπροστά στον Γκρέιμαν.
Είναι φοβερά κουτσομπόλης. Αλλά φτιάχνει υπέροχα ρούχα.
Καθένας στον τομέα του.
Ναι.
Μαξίν, τον αγαπώ τον Έντι.
Καταλαβαίνεις; Δεν μπορώ να κάνω το παιδί του.
Όχι βέβαια.
Δεν πρέπει να το μάθει ποτέ. Θα τον διαλύσει.
Δεν θα το μάθει. Μη φοβάσαι.
Διαβάζεις The Shiny Sheet;
- Όχι. - Κακώς.
Οι γυναίκες εκεί δεν έχουν ταυτότητα, ούτε αξία, ούτε επιρροή.
Εκείνες οι γυναίκες είναι παράδειγμα για το φύλο τους.
Συγκεντρώνουν πολλά χρήματα για καλό σκοπό και είναι και κούκλες.
Συγχώρεσέ με, αλλά δεν ασχολούμαι με τα καμώματα κάθε ανιαρής γκόμενας.
Η Λίντα δεν ήθελε να έρθει;
Από γυναίκες σαν τη φίλη σου, η Λίντα νιώθει να προκαλείται.
Η Ντάινα... Όλα θα πάνε καλά, έτσι;
Μια χαρά.
Ποιες είναι όλες αυτές; Δεν ρώτησα καν.
Είναι νοσοκόμες, ανήκουν σε μια μυστική ομάδα.
Ο γιατρός τις αφήνει να χρησιμοποιούν τον χώρο.
Είναι η καλύτερη λύση στη Φλόριντα.
Όσο πιο καθαρή και ασφαλής μπορεί να αγοράσει κάποιος.
Είναι καινούργια φίλη και θέλω να βεβαιωθώ ότι είναι καλά.
Μαξίν, είσαι φεμινίστρια.
Εγώ;
Ποιος θα τη φροντίσει τις επόμενες μέρες;
- Εγώ. - Είναι αναμενόμενο λίγο αίμα,
αλλά προσοχή σε υπερβολική αιμορραγία και πυρετό.
Αν πάει κάτι στραβά, που δεν θα πάει, δεν ήρθατε ποτέ εδώ.
Τυπικά, είστε φυγάς. Γι' αυτό, τσιμουδιά.
Έγινε, αδερφή.
Όχι, κάνει 1.000. Μετρητά.
Δεν πλήρωσε η Ντάινα; Μου φαίνονται πολλά.
Δουλεύουμε με αναλογικές τιμές.
Φαίνεται ότι έχεις λεφτά.
Πολύ ευγενικό.
Το 'χεις;
Σκέφτομαι συνέχεια πόσο όμορφο θα γινόταν αυτό που μπορούσε να γίνει.
Αλλά ήταν το σωστό.
Φυσικά.
Ίσως είσαι η μοναδική αληθινή φίλη που είχα ποτέ.
Είσαι υπέροχη, Μαξίν.
Δεν είναι τίποτα.
Εγώ...
Ειλικρινά, νιώθω καταπληκτικά. Σαν να μην έγινε τίποτα.
Είσαι εντάξει.
Μπορείς να πας στον Ceil να πάρεις το φόρεμα για το Σάββατο;
Πήρα τον Γκρέιμαν. Θα σε περιμένει.
- Δεν έχεις ανθρώπους για τέτοια; - Έχω εσένα, τη φίλη μου.
Χαίρομαι πολύ που νιώθεις έτσι.
Δεν θέλω να φανώ αγενής.
Αλλά αφού νιώθεις τόσο καλύτερα απ' όσο περιμέναμε,
σκεφτόμουν μήπως ξανασκεφτείς το να με υποστηρίξεις.
Δεν θα σε υποστηρίξω, Μαξίν.
Έχω τα λεφτά. Έχω...
Ναι, τα εκατομμύρια των Ντέλακορτ.
Ξέρεις πώς γνώρισα τον Ντάγκλας;
Από τα πλαστικά και τα στοματικά διαλύματα;
Ήταν κριτής στα καλλιστεία Μις Τσατανούγκα.
Μη μου πεις.
Εγώ ήμουν στις φιναλίστ. Είχα κάνει ήδη εμφάνιση με τουαλέτα και μαγιό
και είχε έρθει η ώρα της συνέντευξης.
Σε αυτήν την κατηγορία πάντα έσκιζα.
Εκείνη τη φορά, η ερώτηση με μπέρδεψε.
"Το μεγαλύτερο ελάττωμά σου".
Τέτοιες ερωτήσεις τα κορίτσια των καλλιστείων
τις απαντούν με ενοχλητικό χιούμορ,
αναγνωρίζοντας παράλληλα την αξία του άλλου.
Ξέρεις, σε στιλ "Η αδερφή μου λέει ότι παραείμαι γενναιόδωρη". Τέτοια.
Αλλά δεν μπορούσα να σκεφτώ ούτε ένα ελάττωμα.
Κι αυτό είπα. Ήμουν ειλικρινής.
Είπα "Είμαι πολύ ευχαριστημένη έτσι όπως είμαι".
Και έχασα.
Έφτασα στη συνέντευξη με υψηλή βαθμολογία,
αλλά επειδή είχα μεγάλη ιδέα για μένα κι αρνήθηκα να πω ψέματα, καταστράφηκα.
Μόνο ο Ντάγκλας τη βρήκε καλή απάντηση.
Ψήφισε εναντίον μου μαζί με τους άλλους. Θες να μάθεις γιατί;
Γιατί αν κέρδιζα, θα πήγαινα στα καλλιστεία για Μις Τενεσί
και μετά για Μις Αμερική και θα ανήκα στον κόσμο.
Ο Ντάγκλας ήθελε να ανήκω σ' εκείνον.
Δεν σε παρακολουθώ, Μαξίν.
Σου ζητώ να με βοηθήσεις...
να ανήκω κάπου.
Γιατί το θες τόσο πολύ;
Εσύ γιατί το θες;
Δεν ξέρεις πώς είναι να είσαι κανονικός άνθρωπος, Ντάινα.
Είναι πολύ τρομακτικό.
"Κανονικός".
Αν στρίψεις δεξιά τρία κτήματα πιο κάτω,
είναι η έπαυλη των Ντέλακορτ. Αλλά το ξέρεις αυτό.
Ναι, το ξέρω.
Ήξερες ότι η ιδιοκτήτρια φιλοξενεί τον ετήσιο Καλοκαιρινό Χορό;
Το ήξερα. Φυσικά.
Ήξερες ότι φέτος δεν θα γίνει Καλοκαιρινός Χορός;
Επειδή η τελευταία Ντέλακορτ είναι ετοιμοθάνατη.
Και σε διαβεβαιώ πως, όταν φύγει,
θα τελειώσει και ο Καλοκαιρινός Χορός και οι Ντέλακορτ.
Είσαι ψεύτρα, Μαξίν.
Μα είπες ότι είμαι η μόνη πραγματική φίλη που είχες.
Δεν είπα ποτέ τέτοιο πράγμα. Θα ήθελα να φύγεις.
Τώρα ποια είναι η ψεύτρα;
Εσύ!
Χριστέ μου!
Ήλπιζα να το δω πάνω της μια τελευταία φορά,
αλλά μάλλον θα πρέπει να περιμένω τη Shiny Sheet.
Ελπίζω να σκίσει.
Θα σκίσει.
Γκρέιμαν.
Γεια σας.
Να σε καλέσει η κυρία Ντόναχιου αν χρειαστεί κάτι;
Οι πελάτισσές μου μπορούν να με παίρνουν μέρα νύχτα.
Η κυρία Ντόναχιου το ξέρει.
Μια χαρά θα είναι.
Γιατί να μην είναι;
Δεν ήθελα να υπονοήσω τίποτα.
Αλλά υπονόησες.
Γκρέιμαν, είναι σπουδαίο που ξέρω ότι υποστηρίζεις την Ντάινα
μια τέτοια δύσκολη στιγμή.
Φυσικά.
Ως φίλη της, με καθησυχάζει πολύ αυτό.
Περιμένει η κυρία Ρόλινς. Καλύτερα να πας. Επιμένω.
Αλλά ως πρόεδρος των ΗΠΑ,
θα καταπατούσα τον όρκο μου αν επέτρεπα η πολιτική του έθνους
να υπαγορεύεται από τη μειονότητα που ασπάζεται αυτήν τη γνώμη
και προσπαθεί να την επιβάλει στο έθνος με διαδηλώσεις στους δρόμους.
Έρχομαι!
Στενό είναι.
Έρχομαι!
Το φόρεμά μου.
Δοκίμαζα απλώς το νούμερο. Θα το βγάλω.
Γιατί μου έφεραν ο Γκρέιμαν κι η Έβελιν Ρόλινς κεκάκια από το Ganache;
Δεν σε παρακολουθώ...
Στο Παλμ Μπιτς στέλνουμε τέτοια κεκάκια στους αρρώστους.
Μα εσύ δεν είσαι άρρωστη.
Κάποιος τους είπε ότι είμαι.
Πώς φέρθηκα τόσο χαζά;
Συγγνώμη. Τους ξεγέλασες;
Τι άλλο τους είπες;
Τίποτα. Πίστεψέ με, σε παρακαλώ.
Δεν θα πρόδιδα ποτέ μια άλλη γυναίκα. Είμαι φεμινίστρια.
Σκύλα είσαι.
Δεν μου αρέσει καθόλου ο τρόπος που μου μιλάς, Ντάινα.
Δεν είμαι ένα τίποτα. Είμαι κάποια πολύ σημαντική για σένα.
Έχεις τίποτα αληθινό πάνω σου;
Τι; Τι θα πει αυτό;
Γεια σου, αγάπη μου.
Γεια.
Είσαι πολύ κομψή.
Για το δείπνο.
Πώς ήταν η Αριζόνα;
Όπως είναι πάντα.
Από δω η Ντάινα, η καινούργια πολύ καλή μου φίλη.
Κυβερνήτης Ντάγκλας Ντέλακορτ Σίμονς.
Πιλότος;
Και Ντέλακορτ;
Δεν πας να πλύνεις τα χέρια σου;
Έχω παραγγείλει ρολό κιμά.
Νόστιμο.
Αυτό. Αυτό ελπίζω να βρεις κι εσύ. Την αληθινή αγάπη.
Ξέρω πόσα σημαίνει για σένα η θέση σου, η οικονομική αξία του γάμου σου.
Δεν θέλω να νιώθεις αμηχανία, Ντάινα.
Θέλω να γίνω μια καλή φίλη για σένα.
Ειλικρινά, μου το κάνεις πάρα πολύ δύσκολο.
Τριάντα χιλιάδες δολάρια.
Καλώς ήρθατε, κυρία Σίμονς.
Κυρία Ντέλακορτ.
Είμαι πολύ χαρούμενη που βρίσκομαι εδώ
και που η Ντάινα εγγυήθηκε για τον χαρακτήρα μου.
Το γκρασχόπερ σας.
Ευχαριστώ, στρατιώτη.
Δεν περίμενες να τα καταφέρω.
Θα είμαι στο μπαρ αν με χρειαστείτε.
Ρόμπερτ; Μην υποτιμάς μια Ντέλακορτ.
Ποτέ.
Πόσο λες να αντέξει;
Είναι τελειωμένη.
Σ' το είπα ότι θα σε έκανα περήφανη.
Τα κατάφερα.
Τα κατάφερα στ' αλήθεια!
ΝΟΡΜΑ ΝΤΕΛΑΚΟΡΤ
1969 ΕΘΕΛΟΝΤΡΙΑ ΤΗΣ ΧΡΟΝΙΑΣ
- Το κρατάτε λίγο; - Φυσικά.
Αστράφτει πραγματικά.
Αυτό το μοιράζομαι με τις καλές κυρίες του Παλμ Μπιτς
που ξέρουν καλύτερα από οποιονδήποτε πως η αγαθοεργία αρχίζει στο σπίτι.
Είσαι γεννημένος γι' αυτό.
Ευχαριστώ.
Ντάγκλας. Εκπλήσσομαι πολύ που σε βλέπω.
Έβελιν, καιρό έχω να σε δω.
Πράγματι.
Έβελιν, από δω η γυναίκα μου, η Μαξίν.
- Γεια. - Γνωριστήκαμε την περασμένη βδομάδα.
Δεν μου είπες ποια ήσουν, καλή μου. Έπρεπε.
Τώρα ξέρεις.
Κάνε μου μια χάρη, Ντάγκλας. Φέρε μας λίγη σαμπάνια.
Φυσικά.
Φρόνιμα οι δυο σας.
Κι εσύ.
Ήταν πάντα πολύ γλυκό αγόρι.
Ναι.
Γλυκό και αλλοπρόσαλλο.
Είναι πράγματι μια υπέροχη βραδιά.
Δεν είναι;
Η Ντάινα ήταν εκθαμβωτική, έτσι;
Εντέλει πιστεύω ότι ήταν σωστό που τίμησαν εκείνη κι όχι εμένα.
Σίγουρα κάνει τις περισσότερες αγαθοεργίες.
Αλλά εσύ το ξέρεις ήδη.
Ορίστε;
Σε υποστήριξε. Εγώ δεν θα το έκανα ποτέ, μετά απ' ό,τι έχεις κάνει.
Δεν της έκανα τίποτα.
Όχι στην Ντάινα. Στη Νόρμα.
Λες να μην ξέρω τι συμβαίνει;
Ο Ντάγκλας ήταν η αδυναμία της. Είχε υψηλές προσδοκίες από εκείνον.
Αντ' αυτού, τον τύλιξε μια αποτυχημένη βασίλισσα των καλλιστείων.
Δεν ανήκεις εδώ.
Τι συνέβη, Μαξίν;
Δεν θυμάμαι καθόλου αυτό το περιστατικό.
Αυτό θα πει πως ή όλοι λένε ψέματα...
ή...
εγώ ξέσπασα.
Υποτιτλισμός: Άννυ Ζερβού